Herbjørn Sørebø

**Herbjørn Sørebø** (1933–2003) var en norsk journalist og forfatter som var ansatt i NRK i 37 år. Her var han blant annet sjef for stortingsredaksjonen og sjef i *[[Dagsrevyen]]*. Han huskes også for sine mange kåserier i *[[Søndagsrevyen]]*. Sørebø utgav en rekke bøker, flere av dem med et humoristisk innhold.

## Liv og virke
Sørebø tok videregående utdannelse ved Firda Landsgymnas (nå Firda vidaregåande skule). I 1952 ble han med i redaksjonen for lokalavisen *[[Firdanytt]]*, etablert av Oddvar Gloppestad. Her publiserte Sørebø noen av sine første dikt. Avisen gikk inn 8. juni 1952 etter 13 utgivelser, men Sørebø hadde lagt grunnlaget for journalistkarrieren som startet som redaksjonssekretær i *[[Norsk Barneblad]]* i 1956. Etter det ble han journalist i den kristne dagsavisa *[[Vårt Land]]*. Sørebø ble ansatt i NRK i 1964, først som stortingsmedarbeider, senere sjef for stortingsredaksjonen. Han var først ansatt i NRK-radio og fra 1972 i TV. Han var sjef i *[[Dagsrevyen]]* fra 1988 til 1990. Fra 1990 var han programdirektør i fri stilling. 

Sørebø var i tillegg spaltist i *[[Dag og Tid]]* fra 1975 og til sin død, med over 1300 artikler. På slutten av 1980-tallet var han fast kåsør i *[[Søndagsrevyen]]*. Han ga ut en rekke bøker, både essayistikk, humorbøker, kriminalromaner, noveller og kåserier. Han var også medforfatter av tegneserien *Truls og Guri* i *Norsk Barneblad*.

Sørebø skrev sangtekster, blant annet «Skål for kona mi» (melodi: John D. Loudermilk, svensk tekst: Cornelis Vreeswijk), «Per Olsson» (melodi: Cornelis Vreeswijk) (Nor-Disc NOR 110),  «Håpet fra Møre» (melodi: Thore Skogmann) (Nor-Disc NOR 114) samt «Hello Dolly» (melodi: Jerry Herman) (Nor-Disc NOR 137). De tre første sangene ble spilt inn av Ivar Medaas i 1965, den fjerde og siste i 1966.

Han er blitt omtalt som «den fremste nynorske mediemannen i sin generasjon» og hadde en rekke verv innen målbevegelsen og norsk språkrøkt. Han var medlem av Norsk språkråd, styreleder i Nynorsk Pressekontor, styremedlem i Det norske teatret og formann i NRKs språkutvalg.

Sørebø pensjonerte seg høsten 2001. Han døde to år senere, i 2003. Samme år ga han ut erindringsboka *Medieliv* og mottok Kongens fortjenstmedalje i gull.

## Bibliografi
* 1970 *Minuttdemokratiet* &ndash; sakprosa
* 1971 *Slik sprakk koalisjonen* &ndash; sakprosa
* 1972 *Bønder spelar ikkje tennis* &ndash; diktsamling
* 1972   *Ei natt i september. Med [[Trygve Bratteli]] gjennom EF-natta* &ndash; sakprosa 
* 1974 *Alle reiser er ein omveg heim* &ndash; reiseskildring
* 1975 *Mannen med arret* &ndash; kriminalroman
* 1976 *Glade glis i Tinget* &ndash; humor, illustrert av Jan O. Henriksen
* 1976 *Journalistikk* &ndash; kursbok
* 1977 *Blues bak mange blånar* &ndash; reiseskildring
* 1979 *Tidleg ein morgon* &ndash; essays, illustrert av Finn Graff
* 1981 *Lik i tomt hus* &ndash; kriminalroman
* 1982 *Norske smil* &ndash; humor, illustrert av Audun Hetland
* 1982 *Nye norske smil* &ndash; humor, illustrert av Audun Hetland
* 1982 *Det svarte kjøtet* &ndash; noveller
* 1984 *Breie norske smil* &ndash; humor, illustrert av Audun Hetland
* 1985 *Glade norske smil* &ndash; humor, illustrert av Audun Hetland
* 1985  *Farvel desember* &ndash; dikt og aforismer, illustrert av Finn Graff
* 1986 *Friske norske smil* &ndash; humor, illustrert av Audun Hetland
* 1986 *Straffespark i lusekofte* &ndash; essays, illustrert av Inge Grødum
* 1986 *Viser for ver og vind* &ndash; illustrert av Herbjørn Skogstad
* 1987 *Frekke norske smil* &ndash; humor, illustrert av Audun Hetland
* 1987 *Tapte jomfruer : spalter*
* 1988 *Blide norske smil* &ndash; humor, illustrert av Audun Hetland
* 1988 *I godstolen : kåseri for fleire antenner* &ndash; kåseri, illustrert av Inge Grødum
* 1989 *God kveld igjen*
* 1989 *Lune norske smil* &ndash; humor, illustrert av Audun Hetland
* 1990 *Alltid på ein søndag* &ndash; essays, illustrert av Inge Grødum
* 1990 *Skeive norske smil* &ndash; humor, illustrert av Audun Hetland
* 1991 *Sprø norske smil* &ndash; humor, illustrert av Audun Hetland
* 1991 *Takk for sist* &ndash; essays, illustrert av Inge Grødum
* 1992 *Barske norske smil* &ndash; humor, illustrert av Audun Hetland
* 1992 *Høge hopp i fallskjerm* &ndash; essays, illustrert av Inge Grødum
* 1993 *Store norske smil : humoristiske høgdepunkt 1982-1992*
* 1993 *Gull og gråstein* &ndash; essays, illustrert av Inge Grødum
* 1994 *Fast fisk* &ndash; essays, illustrert av Inge Grødum
* 1995 *Livet i Lottoland* &ndash; essays, illustrert av Inge Grødum
* 1995 *Norsk humor* (Redaktør)
* 1996 *Søndagspost* &ndash; kåserier
* 1996 *Fløytelåt : eit naturlyrisk møte med diktaren [[Jakob Sande]]* &ndash; illustrert av Ludvig Eikaas
* 1997 *Vers på vegen: hugsedikt frå mange reiser*
* 1998 *Den som går i genser får ikke slipset i sausen* &ndash; aforismer
* 2000 *Ein storm frå vest : Jakob Sande, veit eg*
* 2001 *Jens R.* &ndash; biografi over tegneren Jens R. Nilssen
* 2003 *Medieliv* &ndash; erindringsbok

## Priser
* Kringkastingsprisen 1982
* Vinjeprisen 1986
* Kongens fortjenstmedalje i gull 2003

## Referanser


## Eksterne lenker
* 
*  NRK: Minneord over Herbjørn Sørebø
*  Herbjørn Sørebø i NRK forfatter